ലവ്‍ലിന ബോർഗോഹെയ്ൻ

2020 ടോക്യോ ഒളിമ്പിക്സിൽ വെങ്കലമെഡൽ നേടിയ ഇന്ത്യൻ വനിതാ ബോക്സിങ്ങ് താരമാണ് **ലവ്ലിന ബോർഗോഹെയ്ൻ (** **Lovlina Borgohain** )(ജനനം 2 ഒക്റ്റോബർ 1997). വനിതകളുടെ വെൽറ്റർവെയ്റ്റ് വിഭാഗത്തിൽ 64-69 കിലോ ഇനത്തിലാണ് ലവ്ലിന മത്സരിച്ചത്. 2018, 2019 ലോക എ.ഐ.ബി.ഐ ബോക്സിങ്ങ് ചാമ്പ്യൻഷിപ്പുകളിൽ വെങ്കല മെഡൽ നേടിയിരുന്നു. ന്യൂഡൽഹിയിൽ വച്ചു നടന്ന ആദ്യ അന്താരാഷ്ട്ര ഓപ്പൺ ബോക്സിങ്ങ് ടൂർണമെൻ്റിൽ സ്വർണ്ണവും ഗുവാഹാട്ടിയിൽ വച്ചു നടന്ന രണ്ടാം അന്താരാഷ്ട്ര ഓപ്പൺ ബോക്സിങ്ങ് ടൂർണമെൻ്റിൽ വെള്ളിയും 64-69 കിലോ വിഭാഗത്തിൽ 3 ആം റാങ്കും നേടി. ഒളിമ്പിക്സിൽ യോഗ്യത നേടുന്നവരിൽ അസ്സാമിൽ നിന്നുള്ള ആദ്യ വനിതയും ഷിവ ഥാപ്പയ്ക്കു ശേഷം രണ്ടാമത്തെ ആസാം താരവുമാണ് ലവ്ലിന. 2020 ൽ അർജ്ജുന പുരസ്കാരം നേടി.

## ജീവിതരേഖ
ആസ്സാമിലെ ഗോലാഘട്ട് ജില്ലയിൽ 1997 ഒക്റ്റോബർ 2 നാണ് ലവ്ലിന ജനിച്ചത്. ടിക്കൻ ബൊർഗോഹെയ്നും മൊമോണി ബൊർഗോഹെയുനുമാണ് മാതാപിതാക്കൾ. പിതാവ് ടിക്കൻ ഒരു ചെറുകിട വ്യവസായി ആയിരുന്നു. അദ്ദേഹം മകളുടെ ആഗ്രഹം പൂർത്തീകരിക്കാൻ നന്നേ പാടുപെട്ടു. ലവ്ലിനയുടേ മൂത്ത സഹോദരികളായ ലിച്ചയും ലിമയും ദേശീയ അളവിൽ കിക്ക്ബോക്സിങ്ങ് പങ്കെടുത്തിട്ടുണ്ട്. ലവ്ലിനയും കിക്ബോക്സിങ്ങിലൂടെയാണ് ആദ്യം മത്സരവേദികളിൽ എത്തുന്നത് എങ്കിലും ബോക്സിങ്ങിൽ ഉള്ള അവസരം മനസ്സിലാക്കി പിന്നീട് അതിലേക്കു കൂടുമാറുകയായിരുന്നു. ലവ്ലിൻ പഠിച്ചിരുന്ന ബർപതാർ ഗേർൾസ് ഹൈസ്കൂളിൽ സ്പോർട് അതോരിറ്റി ഓഫ് ഇന്ത്യ ട്രയലുകൾ നടത്തിയിരുന്നു. അവിടെ മത്സരിച്ചിരുന്ന ലവ്ലിനയെ പ്രശസ്ത പരിശീലകരായ പഡും ബോറോ യും അഭിഷേക് മാൾവിയയും തിരിച്ചറിഞ്ഞു. തുടർന്ന് കൂടുതൽ പരിശീലനത്തിനായി അവർ ലവ്ലിനയെ തിരഞ്ഞെടുത്തു.

## ബോക്സിങ്ങ് രംഗത്ത്
2018 കോമൺവെൽത്ത് മത്സരത്തിൽ വെൽറ്റർ വെയിറ്റ് വിഭാഗത്തിലേക്ക് തിരഞ്ഞെടുക്കപ്പെട്ടതാണ് ലവ്ലിനയുടേ ജീവിതത്തിലെ എറ്റവും വഴിത്തിരിവായത്. മത്സരത്തിൽ ക്വാർട്ടർ ഫൈനൽസിൽ വച്ച് സാൻഡീ റയാൻ എന്ന ബ്രിട്ടിഷ് താരത്തോട് തോറ്റു പു റത്തായി. സാൻഡിയാണ് ആ വിഭാഗത്തിൽ സ്വർണ്ണം നേടിയത്.  പിന്നീട് 2018 ൽ തന്നെ ന്യൂഡൽഹിയിൽ വച്ച് നടന്ന ലോക ഓപ്പൺ ചാമ്പ്യൻഷിപ്പിൽ വെൽറ്റർ വെയിറ്റ് വിഭാഗത്തിൽ ലവ്ലിന സ്വർണ്ണ ജേതാവായി. .  2017 ൽ വിയറ്റ്നാമിൽ വച്ചു നടന്ന ഏഷ്യൻ ബോക്സിങ്ങ് ചാമ്പ്യൻഷിപ്പിൽ വെങ്കലമെഡലും ആസ്റ്റാനയിൽ വെച്ചു നടന്ന പ്രസിഡൻസ്റ്റ് കപ്പ് മത്സരത്തിൽ വെങ്കലമെഡലും ലവ്ലിന നേടിയിട്ടുണ്ട്.

പിന്നീട് 2018 ജൂണിൽ മംഗോളിയയിൽ നടന്ന ഉലാൻബത്താർ കപ്പിൽ വെള്ളി മെഡലും 2018 സെപ്റ്റംബറിൽ പോളണ്ടിൽ നടന്ന 13 -ാമത് അന്താരാഷ്ട്ര സൈലേഷ്യൻ ചാമ്പ്യൻഷിപ്പിൽ വെങ്കല മെഡലും നേടി.  വനിതാ ലോക ബോക്സിംഗ് ചാമ്പ്യൻഷിപ്പിൽ 69 കിലോഗ്രാം വിഭാഗത്തിൽ ലൊവ്ലിന ബോർഗോഹെയ്ൻ മൊറോക്കോയുടെ ബെൽ അഹ്ബിബ് ഉമയ്മയെ അവസാന 16-മത്സരത്തിൽ 5-0ന് പരാജയപ്പെടുത്തി.  2021 ഓഗസ്റ്റിൽ നടന്ന ടോക്കിയോ സമ്മർ ഒളിമ്പിക്സ് 2020 ൽ ലോവ്ലിന വെങ്കല മെഡൽ നേടി 

### 2018 ലെ എ.ഐ.ബി.എ. വനിതാ ലോക ബോക്സിംഗ് ചാമ്പ്യൻഷിപ്പ്
ന്യൂഡൽഹിയിൽ നടന്ന AIBA വനിതാ ലോക ബോക്സിംഗ് ചാമ്പ്യൻഷിപ്പിൽ അവർ ആദ്യമായി ഇന്ത്യയെ പ്രതിനിധീകരിച്ചു, അവിടെ 2018 നവംബർ 23 ന് വെൽറ്റർവെയ്റ്റ് (69 കിലോഗ്രാം) വിഭാഗത്തിൽ വെങ്കല മെഡൽ നേടി.

### 2019 ലെ എ.ഐ.ബി.എ. വനിതാ ലോക ബോക്സിംഗ് ചാമ്പ്യൻഷിപ്പ്
ബോർഗോഹെയ്ൻ തന്റെ രണ്ടാമത്തെ വനിതാ ലോക ബോക്സിംഗ് ചാമ്പ്യൻഷിപ്പിന് (2019) റഷ്യയിലെ ഉലാൻ-ഉഡെയിൽ ഒക്ടോബർ 3-13 മുതൽ പരീക്ഷണങ്ങളില്ലാതെ തിരഞ്ഞെടുക്കപ്പെട്ടു. 69 കിലോഗ്രാം വിഭാഗം സെമി ഫൈനലിൽ ചൈനയുടെ യാങ് ലിയുവിനോട് 2-3 ന് തോറ്റു, വെങ്കല മെഡൽ കൊണ്ട് തൃപ്തിപ്പെടേണ്ടിവന്നു.

### 2020 ഏഷ്യ & ഓഷ്യാനിയ ബോക്സിംഗ്  ഒളിമ്പിക് ക്വാളിഫികേഷൻ ടൂർണമെന്റ്
2020 മാർച്ചിൽ, ബോർഗോഹെയ്ൻ 69 കിലോഗ്രാം ഒളിമ്പിക് ബെർത്ത് ഉറപ്പിച്ചു, 2020 ഏഷ്യ & ഓഷ്യാനിയ ബോക്സിംഗ് ഒളിമ്പിക് യോഗ്യതാ ടൂർണമെന്റിൽ ഉസ്ബെക്കിസ്ഥാനിലെ മഫ്തുനഖോൺ മെലീവയെ 5-0ന് തോൽപ്പിച്ചു. ഇതോടെ, അസമിൽ നിന്ന് ഒളിമ്പിക്സിന് യോഗ്യത നേടുന്ന ആദ്യ കായിക വനിതയായി. 2018 AIBA വനിതാ ലോക ബോക്സിംഗ് ചാമ്പ്യൻഷിപ്പ് വെള്ളി മെഡൽ ജേതാവായ ചൈനയുടെ ഗു ഹോംഗിനോട് 5-0 ന് ഏകകണ്ഠമായി തോറ്റു, ഏഷ്യൻ ഒളിമ്പിക് യോഗ്യതാ മത്സരത്തിൽ വെങ്കല മെഡൽ നേടി. 

### 2020 ടോക്യോ ഒളിമ്പിക്സ്
ടോക്യോ ഒളിമ്പിക്സ് മത്സരങ്ങളുടേ ആദ്യ റൗണ്ടുകളിൽ  ജർമ്മൻ ബോക്സിംഗ് താരം നദിൻ അപെറ്റ്സിനെ പരാജയപ്പെടുത്തി. 2021 ജൂലൈ 30-ന് അവർ തായ്‌വാനിലെ ചെൻ നിയൻ-ചിന്നിനെ പരാജയപ്പെടുത്തി മെഡൽ ഉറപ്പിച്ചു.  ഏകകണ്ഠമായ തീരുമാനത്തിലൂടെ ടോപ് സീഡ് തുർക്കിയിലെ ബുസെനാസ് സുർമേനേലിയോട് സെമി ഫൈനൽ പോരാട്ടത്തിൽ തോറ്റ ലവ്ലിന ബോർഗോഹെയ്ൻ വെങ്കല മെഡൽ സ്വന്തമാക്കി.  എല്ലാ ജഡ്ജിമാരും ടർക്കിഷ് ബോക്സർക്ക് അനുകൂലമായി തീരുമാനം നൽകിയതിനാൽ ലൗവ്ലിന ആദ്യ റൗണ്ടിൽ 0: 5 തോറ്റു. ലോവ്ലിനയ്ക്ക് മുന്നറിയിപ്പ് നൽകുകയും രണ്ടാം റൗണ്ടിലെ അവളുടെ മൊത്തം പോയിന്റുകളിൽ നിന്ന് ഒരു പോയിന്റ് കുറയ്ക്കുകയും ചെയ്തു. മൂന്നാമത്തെയും അവസാനത്തെയും റൗണ്ടിൽ, ലോവ്ലിനയെ നിലവിലെ ലോക ചാമ്പ്യൻ പൂർണ്ണമായും അടിയറവു പറയിച്ചു. 

## പുരസ്കാരങ്ങൾ
* 2020 ലെ അർജ്ജുന പുരസ്കാരം ലഭിച്കു.

## റഫറൻസുകൾ

വർഗ്ഗം:ബോക്സിങ് താരങ്ങൾ